# Park Chung-hee

|  |
| --- |
| Park Čung Hi |
|
 |
| Biografija |
| Datum rođenja
 | 14. novembar 1917.
 |
| Mesto rođenja
 | Gumi-si (Koreja)
 |
| Datum smrti
 | 26. oktobar 1979.
 |
| Mesto smrti
 | Seul (Južna Koreja)
 |
| Narodnost
 | Korejac
 |
| Veroispovest
 | Budizam
 |
| Supružnik
 | Juk Jung-su
 |
| Profesija
 | Političar
 |
| Mandat(i) |
| 3. predsednik Republike Koreje
 |
| 24. mart 1962 — 26. oktobar 1979.
 |
| Prethodnik
 | Jun Po-sun
 |
| Naslednik
 | Čoj Kju-hah
 |
| uredi  |

**Park Čung Hi**, (korejski: 박정희; 14. novembar 1917 — 26. oktobar 1979) bio je korejski političar i predsednik Južne Koreje od 1962. do 1979. godine.

## Biografija

Rođen je 1917. godine mestu Gumi-si, blizu Tegua. Korejom je tada vladao Japan. Bio je peto dete u siromašnoj porodici.

Završio je učiteljsku školu, te se jedno vreme bavio tim poslom. Kasnije je otišao u vojsku, a školovao se na vojnim školama, koje je Japan tada osnovao. Služio je i u japanskoj marionetskoj državi Mandžukuo. Iz vojske je nečasno otpušten sa činom poručnika.

Kasnije je ponovno vraćen u vojnu službu, te se pritom istakao. Nakon završetka Drugog svetskog rata, Koreja je podeljena, a na jugu je kao prvi predsednik nezavisne Južne Koreje bio izabran Singman Ri. NJegovih 12 godina obeležile su korupcija i represija.

Konačno su studenti podigli ustanak i Ri je dao ostavku i napustio zemlju. Nastupio je period oslabljene vlasti. Bio je ustoličen privremeni predsednik, ali je stvarnu vlast držao premijer. Premijer i predsednik su bili u sukobu, a kabinet je bio menjan tri puta u pet meseci.

Nezadovoljstvo stanjem je raslo, da bi konačno general Park izveo 15. juna 1961. nenasilni vojni udar i preuzeo vlast. Isprva je takav potez bio prihvaćen s oduševljenjem, a stranim vojnicima je rečeno da se ne mešaju. Iduće je godine Park preuzeo funkciju predsednika Južne Koreje.

Uskoro je bila osnovana južnokorejska CIA, KCIA, koja je imala veoma velike ovlasti kad se radilo o obračunu s protivnicima vlasti. Među glavnim protivnicima protiv Parkove vlasti bili su kasniji predsednici Kim Daj-jung i Li Mjang-bak. Veliki su protesti izbili kada je Park normalizovao odnose s Japanom, bivšim okupatorom.

BDP Južne Koreje bio je samo 72 dolara po glavi stanovnika. Park je povećao taj iznos 20 puta i uveo industrijalizaciju. Isprva slavljen kao spasilac države, postao je diktator. Promenio je ustav i produžio mandat predsednika.

Pokušana su dva atentata na njega. Prvi pokušaj desio se 21. januara 1968. godine. Pri drugom pokušaju, 15. avgusta 1974, atentator mu je ubio ženu. Dana 26. oktobra 1979, hicima iz pištolja ubio ga je tadašnji šef KCIA-e, Kim Jaj-kju. Kasnije se opravdavao da je Park bio pretnja za razvoj demokratije u Južnoj koreji.

Kao predani budista, Park Čung Hi je sahranjen na Nacionalnom groblju u Seulu.

## Reference

* Clifford, Mark L. (1993). *Troubled Tiger: Businessmen, Bureaucrats and Generals in South Korea*. Armonk, New York: M. E. Sharpe. ISBN 978-0765601414.
* Kim, Byung-kook and Ezra F. Vogel, ur. (2011). *The Park Chung Hee Era: The Transformation of South Korea*. Harvard University Press. ISBN 978-0674058200.
* Kim, Hyung-A (2003). *Korea's Development Under Park Chung Hee* (annotated izd.). Routledge. ISBN 978-0415323291.
* Kim, Hyung-A and Clark W. Sorensen, ur. (2011). *Reassessing the Park Chung Hee Era, 1961–1979*. Center for Korea Studies, University of Washington. ISBN 978-0295991405.
* Lee, Byeong-cheon (2005). *Developmental Dictatorship and The Park Chung-Hee Era: The Shaping of Modernity in the Republic of Korea*. Paramus, New Jersey: Homa & Sekey Books. ISBN 978-1931907354.
* Lee, Chong-sik (2012). *Park Chung-Hee: From Poverty to Power*. The KHU Press. ISBN 978-0615560281.
* Park, Chung-hee (1970). *Our Nation's Path: Ideology of Social Reconstruction*. Hollym (publishing house).
* Yi, Pyŏng-chʻŏn (2006). *Developmental Dictatorship and the Park Chung Hee Era: The Shaping of Modernity in the Republic of Korea*. Homa & Sekey Books. ISBN 978-1-9319-0728-6.

## Vanjske veze

|  |  |
| --- | --- |
|  | Wikiteka ima izvorni tekst o temi: **no** |
|  | Potražite natuknicu no u Wikirječniku, slobodnom rječniku. |
|  | Wikiknjige imaju materijala o temi: no |

* 日韓条約批准書交換に関する朴正煕韓国大統領談話 (`ja`)